Okresná prokuratúra Bratislava III 
Vajnorská 47, 832 77 Bratislava 3 	

Sp. zn. : 4 Pv 915/14/1103	Bratislava III, 13.1.2015
EEČ : 2-10-99-2015

U Z N E S E N I E

Trestná vec:	obvinený XXXXX 
Trestný čin:	

Rozhodol: 	prokurátor Okresnej prokuratúry Bratislava III
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako predseda družstva XXXXX Bratislava v roku 1993 uzatvoril Zmluvu o výstavbe polyfunkčného domu v Dunajskej Lužnej na parcele č. 180/6 v katastrálnom území Jánošíková s celkom 48 budúcimi nájomníkmi bytov združených do Združenia stavebníkov XXXXX, preukázateľne od celkom 29 členov združenia prevzal 8.579.571,- Sk ako zálohu na výstavbu polyfunkčného domu, potom ako XXXXX ku dňu 31.12.1993 zo zákona prestalo vykonávať činnosť, inžinier XXXXX dňa 09.11.1993 formou notárskej zápisnice č. NZ 180/93 si vytvoril firmu XXXXX, s. r. o., so sídlom Lučenec na XXXXX a ako jediný konateľ tejto firmy so spoločnosťou PXXXXX a.s., so sídlom XXXXX, Šamorín uzatvoril dňa 10.02.1994 Zmluvu o dielo č. 458/94 dňa 24.02.1994 Zmluvu o dielo č. 436/94 na výstavbu polyfunkčného domu, pričom ale za realizáciu časti stavby PXXXXX. a.s., XXXXX do 16.01.1995 zaplatil iba 4.486.240,- Sk a svojim ďalším konaním zabránil vo výstavbe polyfunkčného domu, ostatné z prijatých peňazí - teda sumu 4.073.331,- Sk si neoprávnene prisvojil, a tak na cudzom majetku Združeniu stavebníkov XXXXX spôsobil škodu veľkého rozsahu,

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením vyšetrovateľa PZ Okresného úradu vyšetrovania PZ v Bratislave III bolo dňa 09.10.1997 pod ČVS:OÚV-31/02-BA-97 podľa § 160 odsek 1 toho času účinného Trestného poriadku vznesené obvinenie XXXXX pre trestný čin sprenevery podľa § 248 odsek 1, odsek 4 Trestného zákona č. 140/1961 Zb. účinného v čase spáchaniu skutku na tom skutkovom základe, ako je uvedené vo výrokovej časti tohto uznesenia.

Po predložení vyšetrovacieho spisu vyšetrovateľom PZ Okresného riaditeľstva PZ v Bratislave III, odboru kriminálnej polície pod ČVS:OUV-31/02-BA-97 som tento preskúmal a dospel k záveru, že u obvineného XXXXX je existencia dôvodu na zastavenie trestného stíhania podľa § 215 odsek 1 písmeno d) Trestného poriadku s poukazom na § 9 odsek 1 písmeno d) Trestného priadku, nakoľko trestné stíhanie je neprípustné pretože menovaný obvinený zomrel.
 
	Vykonaným dokazovaním v prípravnom konaní bolo jednoznačne preukázané, že sa stal skutok, pre ktorý sa vedie trestné stíhanie, tento skutok je trestným činom a tento skutok spáchal obvinený XXXXX.

Z úmrtného listu vydaného matričným úradom v Bratislave - XXXXX zo dňa 28.11.2014 (zväzok 72, ročník 2014, strana 79, poradové č. 487) vyplýva, že obvinený XXXXX, nar. XXXXX v Budapešti, Maďarsko zomrel dňa 21.08.2014 v Bratislave - XXXXX.

Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. 

Podľa § 9 odsek 1 písmeno d) Trestného poriadku stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.

Vzhľadom na vyššie uvedenú skutočnosť s poukazom na dikcie dotknutých ustanovení Trestného poriadku je daná zákonná prekážka, pre ktorú nemožno v trestnom stíhaní obvineného XXXXX pokračovať a obligatórne podľa § 215 odsek 1 písmeno d) Trestného poriadku zo zákonného dôvodu podľa § 9 odsek 1 písmeno d) Trestného poriadku musí byť predmetné trestné stíhanie proti obvinenému XXXXX zastavené.
 
S poukazom na vyššie uvedené bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Branislav Delej
prokurátor